CELEX: 62021CN0808
Language: sk
Date: 2021-12-21 00:00:00
Title: Vec C-808/21: Žaloba podaná 21. decembra 2021 – Európska komisia/Česká republika

7.3.2022   
            
            
               SK
            
            
               Úradný vestník Európskej únie
            
            
               C 109/18
            
         
      Žaloba podaná 21. decembra 2021 – Európska komisia/Česká republika
      (Vec C-808/21)
      (2022/C 109/25)
      Jazyk konania: čeština
      
         Účastníci konania
      
      
         Žalobkyňa: Európska komisia (v zastúpení: P. Ondrůšek, J. Tomkin, splnomocnení zástupcovia)
      
         Žalovaná: Česká republika
      
         Návrhy žalobkyne
      
      
                  —
               
               
                  určiť, že Česká republika si tým, že odoprela občanom Únie, ktorí nemajú štátne občianstvo Českej republiky, ale majú bydlisko v Českej republike, právo stať sa členom politickej strany alebo politického hnutia, nesplnila povinnosti, ktoré jej vyplývajú z článku 22 Zmluvy o fungovaní Európskej únie,
               
            
                  —
               
               
                  uložiť Českej republike povinnosť nahradiť trovy konania.
               
            
         Žalobné dôvody a hlavné tvrdenia
      
      Podľa článku 22 Zmluvy o fungovaní Európskej únie má každý občan Únie s bydliskom v členskom štáte, ktorého nie je štátnym príslušníkom, právo voliť a byť volený do orgánov miestnej samosprávy a vo voľbách do Európskeho parlamentu v členskom štáte bydliska za rovnakých podmienok ako štátni príslušníci tohto štátu.
      Podľa názoru Komisie, keďže občania Únie, ktorí nemajú českú štátnu príslušnosť, ale majú pobyt v Českej republike, nemajú právo vstúpiť do politickej strany alebo politického hnutia, nemôžu títo občania Únie vykonávať politické práva, ktoré im priznáva článok 22 Zmluvy o fungovaní Európskej únie, za rovnakých podmienok ako štátni príslušníci Českej republiky.